section_heading: Pozadina
paragraph_text: U ljeto 1996. objavljena je vijest da se Testament razišao i da će Billy i gitarist Eric Peterson nastaviti s radom pod imenom Dog Faced Gods prema nazivu pjesme s Lowa.Carsten Kleine: The Bay Area will rise again!, u: Rock Hard, br. 122., srpanj 1997. Međutim, to se na koncu nije dogodilo i sastav je nastavio djelovati pod starim imenom. Chrisa Kontosa zamijenio je Gene Hoglan (član Dark Angela i nekadašnji član Deatha). Derrick Ramirez, bratić Erica Petersona, svirao je bas-gitaru umjesto Grega Christiana, koji je 1996. napustio grupu. U snimanju Demonica nije sudjelovao gitarist James Murphy jer je bio na turneji kojom je podržavao samostalni album Convergence; Billy je pjevao na tom albumu pjevao na pjesmi "Touching the Earth". Ipak, u vrijeme objave Demonica bubnjar John Dette ponovno se priključio Testamentu jer se Hoglan odlučio posvetiti Strapping Young Ladu. Glen Alvelais, gitarist koji je otpušten prije objave Lowa, ponovno se pridružio Testamentu pri kraju snimanja Demonica da bi zamijenio Murphyja, no gitaru svira samo na pjesmi "New Eyes of Old". Burnt Offerings objavio je album u lipnju 1997., a u Europi ga je objavio Music for Nations. Prvi je album od The Legacyja koji se nije pojavio na glazbenim ljestvicama.